בית הכנסת בבראשוב

בית הכנסת בבראשוב (ברומנית: Sinagoga Beit Israel Brașov) הוא בית כנסת יהודי אורתודוקסי ובית כנסת יהודי נאולוגי לשעבר השוכן ברחוב Poarta Șchei בבראשוב במרכז טרנסילבניה שברומניה. בית הכנסת נבנה על ידי האדריכל היהודי-הונגרי ליפוט באומהורן. הבנייה שלו הסתיימה ב-1901. בית הכנסת משרת את הקהילה היהודית המקומית והוא כולל גם מסעדה כשרה. בית הכנסת כלול במרשם הלאומי של המבנים ההיסטוריים ברומניה. היסטוריה אף על פי שיהודים התגוררו בבראשוב כבר מתחילת המאה ה-15, היתר התיישבות רשמי ניתן להם רק בשנת 1807. הקהילה היהודית בעיר, שמנתה בראשיתה ארבע משפחות, נוסדה באופן רשמי ב-1826. בתחילת הדרך, המבנה שימש כבית החולים וכבית תפילה לותרני-סקסוני ברחוב Chapel. לצד המבנה נבנה בית ספר. בית הכנסת הניאולוגי נבנה בין השנים 1898 ל-1901 ברחוב Poarta Șchei מס' 29 על ידי האדריכל ליפוט באומהורן. עלות הקמתו נאמדה בכ-1.2 מיליון כתרים אוסטרים, יותר מאשר הושקע בבית הכנסת של סגד. הרב לודוביק פאפ-רוזנברג חנך את בית הכנסת ב-20 באוגוסט 1901. בנובמבר 1940, כוחות של התנועה הלגיונרית, תנועה לאומנית ואנטישמית רומנית, פגעו במבנה בית הכנסת והרסו חלק גדול ממנו. במלחמת העולם השנייה, מבנה בית הכנסת שימש כאולם ספורט. ב-1949, לאחר מלחמת העולם השנייה, בית הכנסת שופץ ונוסף אליו סניף אורתודוקסי. רוב יהודי ברסלוב היגרו למדינת ישראל. ב-2001, בית הכנסת שופץ מחדש משום שהקהילה היהודית-אורתודוקסית המקומית גדלה. באוגוסט 2014, אתר הנצחה נבנה בחצר בית הכנסת לזכר קורבנות טרנסילבניה שנספו בשואה. באוקטובר 2014, שם בית הכנסת שונה ל-"בית ישראל". כיום, הקהילה של בית הכנסת מונה 225 חברים. המבנה בית הכנסת משתרע על פי 657 מ"ר ונבנה בסגנון אדריכלות המשלב תחייה גותית ונאו-מורית. חלונות בית הכנסת מעוטרים בסמליהם של 32 יישובים בארץ ישראל ובראש גג המבנה ניצבים לוחות הברית. בחצרבית הכנסת ניצבים לוחות זיכרון המנציחים את שמותיהם של נשיאי הקהילה ואת יהודי בראשוב שנספו במהלך מלחמת העולם השנייה. האולם המרכזי של בית הכנסת מופרד מהאולם הצדדי הכולל חדר לעזרת נשים. בית הכנסת פתוח למבקרים בימים שני עד שישי, והכניסה אליו כרוכה בתשלום. גלריה ראו גם יהדות רומניה בית הכנסת האורתודוקסי בבראשוב קישורים חיצוניים הערות שוליים